rejauldu/bengali-wikipedia huggingface dataset:
নিকোলো ফাজোলি (; জন্ম: ১২ ফেব্রুয়ারি ২০০১) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০১৬ সালে, ফাজোলি ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইতালির বয়সভিত্তিক দলের হয়ে খেলার পর, তিনি ২০২২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন নিকোলো ফাজোলি ২০০১ সালের ১২ই ফেব্রুয়ারি তারিখে ইতালির পিয়াচেনৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফাজোলি ইতালি অনূর্ধ্ব-১৫, ইতালি অনূর্ধ্ব-১৭, ইতালি অনূর্ধ্ব-১৯ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৬ সালের ২৯শে এপ্রিল তারিখে তিনি ক্রোয়েশিয়া অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ৫ বছরে ৪৩ ম্যাচে অংশগ্রহণ করে ৫টি গোল করেছেন।  ২০২২ সালের ১৬ই নভেম্বর তারিখে, ২১ বছর, ৯ মাস ও ৪ দিন বয়সে, ডান পায়ে ফুটবল খেলায় পারদর্শী ফাজোলি আলবেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। উক্ত ম্যাচের ৭৭তম মিনিটে আক্রমণভাগের খেলোয়াড় নিকোলো জানিওলোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ইতালি ৩–১ গোলের ব্যবধানে জয়লাভ করেছিল। ইতালির হয়ে অভিষেকের বছরে ফাজোলি সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ইতালি  ২০২২  ১  ০ ২০২৪  ১  ০ সর্বমোট  ২  ০  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পিয়াচেনৎসা কালচো ১৯১৯-এর খেলোয়াড় বিষয়শ্রেণী:উনিওনে স্পোর্তিভা ক্রেমোনেজের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:সেরিয়ে আ-এর খেলোয়াড়
নাসির আসলাম ওয়ানি (জন্ম: ৩১ আগস্ট ১৯৬৪) হলেন জম্মু ও কাশ্মীরের কেন্দ্রশাসিত অঞ্চলের একজন ভারতীয় রাজনীতিবিদ এবং ন্যাশনাল কনফারেন্স দলের সদস্য।  তিনি পর্যটন ও সংস্কৃতি, গৃহায়ন ও নগর উন্নয়ন, পিএইচই, রাজস্ব ও ত্রাণ প্রতিমন্ত্রী হিসেবে রাজ্যের দায়িত্ব পালন করেছেন এবং পরে অতিরিক্ত দপ্তর হিসেবে স্বরাষ্ট্র প্রতিমন্ত্রীর দায়িত্ব গ্রহণ করেছেন।  ওয়ানি বর্তমানে মুখ্যমন্ত্রী ওমর আবদুল্লাহর উপদেষ্টা। তিনি রাজনীতিবিদ প্রয়াত গুলাম নবি ওয়ানি সোগামির নাতি। তিনি ২০০৮ সালে আমিরাকাদাল নির্বাচনী এলাকা থেকে নির্বাচনে প্রতিদ্বন্দ্বিতা করেছিলেন। জম্মু ও কাশ্মীর কেন্দ্রশাসিত অঞ্চলে সরকার গঠনের পরপরই ২০২৪ সালের অক্টোবরে জম্মু ও কাশ্মীরের মুখ্যমন্ত্রীর উপদেষ্টা হিসেবে নাসির আসলাম ওয়ানি নিযুক্ত হন।   রাজনৈতিক জীবন  নাসির আসলাম ওয়ানি সামাজিক কাজের জন্য বিভিন্ন এনজিওর সাথে জড়িত ছিলেন। ১৯৯৮ সালে তিনি যুব জাতীয় সম্মেলনে যোগদান করেন এবং কেন্দ্রীয় সম্পাদক মনোনীত হন। তিনি কাশ্মীর প্রদেশের প্রাদেশিক সম্পাদক হিসেবে কাজ করেছিলেন এবং জম্মু ও কাশ্মীর জাতীয় সম্মেলনের কেন্দ্রীয় কার্যকরী কমিটির সদস্যও ছিলেন।   আমিরাকাদাল নির্বাচনী এলাকা  আমিরাকাদলে নাসির ৩৯২২ ভোট পেয়েছেন।  তার প্রতিদ্বন্দ্বী পিডিপির পারভেজ আহমেদ ৩১০৩ ভোট পেয়েছেন।   মন্ত্রণালয়  ২০০৮ সালের সাধারণ নির্বাচনে আমিরাকাদাল নির্বাচনী এলাকা থেকে ওয়ানি জম্মু ও কাশ্মীর বিধানসভার সদস্য নির্বাচিত হন। ১১ জুলাই ২০০৯ তারিখে জনাব ওমর আবদুল্লাহর নেতৃত্বে গৃহায়ন ও নগর উন্নয়ন, স্বাস্থ্য ও পরিবার কল্যাণ, পর্যটন এবং রাজস্ব ও ত্রাণ প্রতিমন্ত্রী হিসেবে মন্ত্রিপরিষদে অন্তর্ভুক্ত হন।   স্বরাষ্ট্র মন্ত্রণালয়  ২০১১ সালে ওয়ানিকে স্বরাষ্ট্র বিভাগের অতিরিক্ত দায়িত্ব দেওয়া হয়।   তথ্যসূত্র   বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:শ্রীনগরের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম
thumb|upright=1.5|বোম্বাইয়ের গভর্নর জোনাথন ডানকানের কোম্পানির স্টাইলের প্রতিকৃতি জোনাথন ডানকান (১৫ মে, ১৭৫৬ - ১১ আগস্ট, ১৮১১) বোম্বের (বর্তমান মুম্বাই) গভর্নর ছিলেন। তিনি ২৭ ডিসেম্বর ১৭৯৫ থেকে  ১৮১১ সালে তার মৃত্যুর আগে পর্যন্ত প্রায় ১৬ বছর এই দায়িত্বে ছিলেন।  তিনি ১৭৭২ সালে ভারতে আসেন এবং ১৭৮৮ সালে লর্ড কর্নওয়ালিস কর্তৃক বেনারসে সুপারিটেনডেন্ট হিসেবে নিয়োজিত হন যেখানে তিনি শিশুহত্যা দমনে ভূমিকা পালন করেন। ১৭৯৫ সালে তিনি তৎকালীন বোম্বের গভর্নর নিযুক্ত হন এবং মৃত্যুর আগে পর্যন্ত প্রায় ১৬ বছর এ দায়িত্ব পালন করেন।  ১৭৯১ সালে তিনি বেনারসে হিন্দু আইন ও দর্শনশাস্ত্র বিষয়ে পড়াশোনার জন্য সংস্কৃত কলেজ প্রতিষ্ঠা করেন। ১৯৫৮ সালে এটি বিশ্ববিদ্যালয়ে পরিণত হয় ও ১৯৭৪ সালে এর নামকরণ করা হয় 'সম্পূর্ণানন্দ সংস্কৃত বিশ্ববিদ্যালয়'।  বিষয়শ্রেণী:১৭৫৬-এ জন্ম বিষয়শ্রেণী:১৮১১-এ মৃত্যু বিষয়শ্রেণী:বোম্বের গভর্নর
আল কাস্তাল (আরবি: القسطل) হল উত্তর জর্ডানের আম্মান গভর্নরেটের একটি শহর।Maplandia world gazetteer এটি মূলত উমাইয়া যুগে প্রতিষ্ঠিত হয়েছিল এবং নিকট প্রাচ্যের সবচেয়ে পুরাতন ও সংরক্ষিত উমাইয়া বসতিগুলোর মধ্যে একটি হিসেবে বিবেচিত।Al Qastal (Settlement) - UNESCO World Heritage Centre আল কাস্তালের মিনারটি বিশেষভাবে গুরুত্বপূর্ণ, কারণ এটি উমাইয়া আমলের একমাত্র সংরক্ষিত মিনার, যা এটিকে বিশ্বের প্রাচীনতম মিনারগুলোর মধ্যে একটি করে তুলেছে। শহরটির মধ্যে অবস্থিত কাসর আল-কাস্তাল মরু দুর্গের (Desert Castle) একটি অংশ, যা কাসর মশাত্তা থেকে মাত্র ৫ কিলোমিটার দূরে অবস্থিত।   ইতিহাস  কবি কুথাইর 'আজ্জার লেখা থেকে প্রমাণ পাওয়া যায় যে, কসর আল-কাস্তাল কমপ্লেক্সটি মূলত খলিফা ইয়াজিদ বিন আব্দুল মালিক কর্তৃক নির্মিত হয়েছিল। কসর আল-কাস্তাল কমপ্লেক্সটি সম্পূর্ণ হয়েছিল, যদিও নিকটবর্তী কসর মাসত্তার নির্মাণ শেষ হয়নি। এটি ইঙ্গিত দেয় যে কসর আল-কাস্তাল সম্ভবত এই এলাকার প্রাচীনতম উমাইয়া নির্মাণ। আল-কাসতালের সমাধিফলক থেকে জানা যায় যে উমাইয়াদের পতনের পর আব্বাসীয় খিলাফত এই স্থানটি ব্যবহার করত।[ সন্দেহজনক – আলোচনা করুন ] যখন আব্বাসীয় খিলাফতের পতন ঘটে, তখন অল্প সময়ের জন্য এই স্থানটি পরিত্যক্ত হয়ে পড়ে। পরবর্তীতে আইয়ুবী এবং মামলুক রাজবংশের অধীনে আল-কাস্তাল পুনর্নির্মাণ করা হয়। এই সময়ের বেশ কয়েকটি ছোট ভবন তৈরি করা হয়।[ সন্দেহজনক – আলোচনা করুন ]   কসর আল-কাস্তাল    প্রাসাদ  ডান|থাম্ব|250x250পিক্সেল| কসর আল-কাসতালে মসজিদের পার্শ্ব প্রাচীর এবং মিনারের ভিত্তি। কসর আল-কাস্তাল ছিল কসর ধরণের একটি উমাইয়া প্রাসাদ। ভবনটি প্রায় ৬৮ মিটার বর্গক্ষেত্রজুড়ে বিস্তৃত ছিল। প্রাসাদের বাইরের দেয়ালে চারটি বৃহৎ কোণার টাওয়ারের মাঝখানে ১২টি অর্ধবৃত্তাকার টাওয়ার ছিল। নিচতলায় একটি প্রবেশদ্বার, উঠোন এবং ছয়টি স্যুট কক্ষ ছিল। উপরের তলায় আরও একটি স্যুট এবং প্রাসাদের দর্শক হল ছিল যার নকশা ছিল ট্রিপল এপস। প্রাসাদটি মূলত খোদাই এবং মোজাইক দিয়ে সজ্জিত ছিল যা কাসর আল-হাল্লাবাতে পাওয়া মোজাইকের সাথে সাদৃশ্যপূর্ণ। থাম্ব|কাসরের উঠোন   মসজিদ এবং কবরস্থান  প্রাসাদের কাছে দুটি উল্লেখযোগ্য স্থান রয়েছে, একটি ছোট আয়তাকার মসজিদ এবং একটি কবরস্থান। মসজিদের সাথে সংযুক্ত বিশ্বের প্রাচীনতম মিনারগুলির মধ্যে একটি, যা আল-কাস্তাল মিনার নামে পরিচিত। কবরস্থানের সমাধিগুলি মক্কার বিপরীতে পেত্রার দিকে মুখ করে তৈরি হওয়ার জন্য উল্লেখযোগ্য। ত্রুটিটি ২৯° পশ্চিম।[ তথ্যসূত্র প্রয়োজন ]   জল ব্যবস্থা  প্রাসাদের জন্য জল আসত একটি বৃহৎ পাথরের বাঁধ, একটি জলাধার এবং ৭০টিরও বেশি ছোট জলাধার রয়েছে, যার সম্মিলিত ধারণক্ষমতা ছিল ২০ লক্ষ ঘনমিটারেরও বেশি।   বর্তমান অবস্থা  থাম্ব|উমাইয়া কাসর বর্তমানে আল কাস্তাল ধ্বংসাবশেষে পরিণত হয়েছে, এবং প্রাসাদের একটি অংশ আধুনিক একটি বাড়ির নিচে ঢাকা পড়েছে। এই বাড়িটি একটি ক্ষমতাশালী গোষ্ঠীর মালিকানাধীন, যারা স্থাপনাটির একটি বড় অংশ দখল করে নিয়েছে এবং কাসরের স্থাপত্য উপাদানগুলোকে সাজসজ্জার জন্য ব্যবহার করেছে।   আরও দেখুন    মরুভূমির দুর্গ   তথ্যসূত্র    বহিঃসংযোগ    আল কাসতালের বিশ্ব ঐতিহ্যবাহী স্থানের মর্যাদা সম্পর্কে ইউনেস্কোর তথ্য  আল কাসতাল মিনারে প্রবেশের জন্য ফ্রন্টিয়ার্স ছাড়া জাদুঘর  কাসর আল কাসতালে অবস্থিত একটি মেঝে মোজাইকের জন্য মিউজিয়াম উইদাউট ফ্রন্টিয়ার্সের প্রবেশপথ  আমেরিকান সেন্টার অফ রিসার্চে আল কাস্তালের ছবি  মানার আল-আথার ছবির সংরক্ষণাগারে প্রাসাদের ছবি  বিষয়শ্রেণী:জর্ডানের প্রত্নতাত্ত্বিক স্থান বিষয়শ্রেণী:জর্ডানের প্রত্নতাত্ত্বিক ক্ষেত্র বিষয়শ্রেণী:জর্ডানের দর্শনীয় স্থান বিষয়শ্রেণী:জর্ডানের স্থাপত্য বিষয়শ্রেণী:জর্ডানে উমাইয়া স্থাপত্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৭:৫৩, ৫ অক্টোবর ২০২৩ (ইউটিসি) বশরত নগর রশিদিয়া মাদ্রাসা   – (অপসারণের প্রস্তাবনা দেখুনলগ দেখুন) () কোথাও কওমি মাদরাসা, কোথাও আলীয়া মাদ্রাসা। রেফারেন্সে ইতিমখানা। তাই অপসারণের প্রস্তাব করছি। মো. মাহমুদুল আলম (আলাপ) ১৬:৫৫, ২৯ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
চীনের মূল ভূখণ্ড (চীনা মূল ভূখণ্ড নামেও পরিচিত) হলো গণপ্রজাতন্ত্রী চীনের (পিআরসি) সরাসরি এখতিয়ারভূক্ত ভৌগোলিক এবং ভূ-রাজনৈতিক অঞ্চল। হাইনান প্রদেশও এর অন্তর্ভুক্ত তবে চীনের বিশেষ প্রশাসনিক অঞ্চল হংকং এবং মাকাও আংশিকভাবে মূল ভূখণ্ডে পড়লেও এ দুটি চীনের মূল ভূখণ্ডের আওতাধীন নয়।  "ভূখণ্ড" বুঝাতে চীনে দুটি পরিভাষা ব্যবহার করা হয়:  Dàlù (), যার অর্থ "মহাদেশ" এবং  Nèidì (), literally "দেশের অভ্যন্তর" বা "অন্তর্দেশ"।  চীনে এ পরিভাষা দুটি সতন্ত্রভাবে ব্যবহৃত হয়। সরকারিভাবে চীনে তাইওয়ানকে তাদের ‘মূল ভূখণ্ডের অংশ’ মনে করা হয় যদিও তাইওয়ান ‘তা মনে করে না’। তবে হংকং এবং মাকাওকে চীনা সরকার ‘কেন্দ্রীয় প্রজাতন্ত্রের’ সরকার হিসেবে উল্লেখ করে। এ দুটির ক্ষেত্রে অন্তর্দেশ পরিভাষাটি ব্যবহার করা হয়। ‘চীন প্রজাতন্ত্রের মুক্ত অঞ্চল’-এর বিপরীত পরিভাষা হিসেবে চীনা সংবিধানে ‘মূল ভূখণ্ড’ ব্যবহৃত হয়।Additional Articles to the Republic of China Constitution, 6th Revision, 2000  পটভূমি ১৯৩০-এর দশকে জাপন এই অঞ্চলে অভিযান চালায়।"...imperial Japan launched its invasion of the Chinese mainland in the 1930s" The Two Koreas and the Great Powers, Cambridge University Press, 2006, page 43. চীনা গৃহযুদ্ধের সময় ১৯৪৯ সালের মধ্যে চীনের কমিউনিস্ট পার্টির সামরিক শাখা পিপল’স লিবারেশন আর্মি চীনের অধিকাংশ অঞ্চল তৎকালীন কুমিনটেঙ শাসনের অধীন থেকে মুক্ত করে। ফলশ্রুতিতে কুমিনটেঙ সরকার চীনের মূল ভূখণ্ড থেকে সড়ে গিয়ে তুলনামুলক নিরাপদ স্থান তাইওয়ানে সরকার স্থানান্তর করে। ১৯৪৫ সালে দ্বিতীয় বিশ্বযুদ্ধের পর জাপান আত্মসমর্পণ করলে তাইওয়ান চীনা কর্তৃপক্ষের অধীনে আসে। ১৯৪৯ সালের ১ অক্টোবর গণপ্রজাতন্ত্রী চীন প্রতিষ্ঠা হয় এবং চীনের সব অঞ্চলে কমিউনিস্ট পার্টির কর্তৃত্ব প্রতিষ্ঠিত। পরবর্তী সময়ে চীনের মূল ভূখণ্ড এবং তাইওয়ানের মধ্যে সম্পর্ক খারাপ হতে শুরু করে। উভয় পক্ষই নিজেদের মূল কর্তৃপক্ষ হিসেবে উল্লেখ করে আন্তর্জাতিক দৃষ্টি আকর্ষণের চেষ্টা করে।  চীনা মূল ভূখণ্ড পরিভাষাটি রাজনৈতিকভাবে নিরপেক্ষ হিসেবে গ্রহণ করে চীনের কমিউনিস্ট পার্টির এবং চীন সরকার কর্তৃক সরাসরি নিয়ন্ত্রণকৃত এলাকা বুঝাতে ব্যবহার হওয়া শুরু হয়। ১৯৭০-এর দশকের পূর্ব পর্যন্ত তাইওয়ান এবং চীন ভূখণ্ড একে অপরের প্রতি সামরিক হুমকি দেওয়া অব্যহত রাখে। পরবর্তীতে তাইওয়ানের কর্তৃপক্ষ চীন কর্তৃপক্ষকে ‘কমিউনিস্ট ডাকাত’ (共匪) অপরপক্ষে চীন তাইওয়ান কর্তৃপক্ষকে ‘চিয়াং ডাকাত’ নাম অবহিত করা শুরু করে। ১৯৯০-এর দশকে তাইওয়ানে গণতন্ত্র প্রতিষ্ঠা হওয়া শুরু হলে মূল ভূখণ্ড পরিভাষাটি জনপ্রিয়তা লাভ করতে শুরু করে।  যেহেতু ১৯৪৯ সালে প্রতিষ্ঠা হওয়ার সময় হংকং ও মাকাও বিদেশি কলোনি ছিলো তাই পরিভাষটি এ দুটির ক্ষেত্রে ব্যবহার করা হয় না। ১৯৯৭ সালে হংকং এবং ১৯৯৯ সালে মাকাও চীনের অধীনে আসার পরও তারা নিজেদের মধ্যে রাজনৈতিক, আইনি এং একটি আলাদা অর্থনৈতিক ব্যবস্থা তৈরি করেছে। এ দুটির জন্য চীনা সরকার ‘এক রাষ্ট্র, দুই ব্যবস্থা’ নীতি গ্রহণ করেছে।LegCo. "Legislative council HK." Mainland Judgments (Reciprocal Enforcement) Bill. Retrieved on 2008-03-10.  তথ্যসূত্র  বিষয়শ্রেণী:চীনের ভূগোল বিষয়শ্রেণী:চীনের রাজনীতি বিষয়শ্রেণী:তাইওয়ানের রাজনীতি বিষয়শ্রেণী:তাইওয়ান প্রণালী বিষয়শ্রেণী:ভূ-রাজনৈতিক পরিভাষা
চেকার্ড এস(বৈজ্ঞানিক নাম: Sovia separata (Moore)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত প্রজাতি।Sondhi, S. & K. Kunte(2016). Butterflies (Lepidoptera) of the Kameng Protected Area Complex, western Arunachal Pradesh, India. Journal of Threatened Taxa 8(8): 9053–9124; http://dx.doi.org/10.11609/jott.2984.8.8.9053-9124   উপপ্রজাতি  ভারতে প্রাপ্ত চেকার্ড এস এর উপপ্রজাতি হলো:   Sovia separata separata (Moore, 1882) – Himalayan Chequered Ace  Sovia separata magna (Evans, 1932) – Patkai Chequered Ace   তথ্যসূত্র    বিষয়শ্রেণী:ভারতের প্রজাপতি
মার্টিন লিন (৩১ আগস্ট ১৯৫১ - ১৫ এপ্রিল ২০০৫) ছিলেন একজন ব্রিটিশ এবং নাইজেরীয় ইতিহাসবিদ এবং একাডেমিক, আফ্রিকান ইতিহাসে বিশেষজ্ঞ। ইলোরিন বিশ্ববিদ্যালয়ে অধ্যাপনা করার পর, তিনি কুইন্স ইউনিভার্সিটি বেলফাস্টের আফ্রিকান ইতিহাসের অধ্যাপক ছিলেন।  তিনিই প্রথম ব্যক্তি যিনি আয়ারল্যান্ডে আফ্রিকান ইতিহাসে অধ্যাপক পদে অধিষ্ঠিত হন।    তথ্যসূত্র    http://www.postgraduatestudentships.co.uk/node/775   https://web.archive.org/web/20030804013059/http://www.sessionsofyork.co.uk/books/intro.html বিষয়শ্রেণী:২০০৫-এ মৃত্যু বিষয়শ্রেণী:১৯৫১-এ জন্ম বিষয়শ্রেণী:২০শ শতাব্দীর নাইজেরীয় ঐতিহাসিক
জ্যাকসন স্টেট ইউনিভার্সিটি (জ্যাকসন স্টেট, বা জেএসইউ ) একটি যুক্তরাষ্ট্রের মিসিসিপি রাজ্যের ঐতিহাসিকভাবে কালো বিশ্ববিদ্যালয়। এটি ১৮৭৭ সালে প্রতিষ্ঠিত হয়। ১৯৪০ সালে এটি রাষ্ট্র-সমর্থিত প্রতিষ্ঠান হয়ে ওঠে এবং এটি থরগুড মার্শাল কলেজ তহবিল এর সদস্য।   ক্যাম্পাস    অ্যাকাডেমিক  জেএসইউ এ যেসব কলেজ রয়েছে সেগুলো হল:  কলেজ অব বিজিনেস  কলেজ অব এডুকেশন এন্ড হিউম্যান ডেভেলপমেন্ট  কলেজ অব লিভারেল আর্টস  কলেজ অব পাবলিক সার্ভিস  কলেজ অব সাইন্স , ইঞ্জিনিয়ারিং এন্ড টেকনোলজি   শিক্ষার্থীদের কার্যক্রম    উল্লেখযোগ্য প্রাক্তন শিক্ষার্থী    তথ্যসূত্র   বিষয়শ্রেণী:১৮৭৭-এ প্রতিষ্ঠিত বিষয়শ্রেণী:মার্কিন যুক্তরাষ্ট্রের শিক্ষাপ্রতিষ্ঠান বিষয়শ্রেণী:১৮৭৭-এ প্রতিষ্ঠিত শিক্ষাপ্রতিষ্ঠান
১৮৯৩ গ্রেগরীয় বর্ষপঞ্জির একটি সাধারণ বছর যা রবিবার দিয়ে শুরু হয়।  নামকরণ   ঘটনাবলী  ১১ সেপ্টেম্বর - মার্কিন যুক্তরাষ্ট্রের শিকাগো শহরে প্রথম বিশ্ব মহা ধর্ম সম্মেলনে ভারতবর্ষের প্রতিনিধি হয়ে স্বামী বিবেকানন্দ তার ঐতিহাসিক বক্তৃতাটি দিয়েছিলেন। শুরু করেছিলেন এইভাবে - আমেরিকার ভাইবোনেরা। দর্শকবৃন্দ তার গুণমুগ্ধ হয়ে পড়েন।  ফ্রান্স ও রাশিয়ার মধ্যে আঁতাত (entente) সামরিক রূপ পায়।   জন্ম   ১৪ অক্টোবর - লিলিয়ান গিশ, মার্কিন অভিনেত্রী, পরিচালক ও লেখিকা। (মৃ. ১৯৯৩)   মৃত্যু   বিষয়শ্রেণী:১৮৯৩
ক্রেগ ক্যামেরন মেলো (জন্ম: অক্টোবর ১৮, ১৯৬০) একজন মার্কিন জীববিজ্ঞানী। ২০০৬ সালে চিকিৎসাবিজ্ঞানে নোবেল পুরস্কার লাভ করেন।বিবিসি তিনি যুক্তরাজ্যের ম্যাসাচুসেস্ট মেডিকেল স্কুলে গবেষণারত আছেন।   জন্ম  বিজ্ঞানী ক্রেগ মেলো ১৯৬০ সালে জন্ম গ্রহণ করেন।   শিক্ষাজীবন ও কর্মজীবন    আবিষ্কার    পুরস্কার ও সম্মাননা   নোবেল পুরস্কার, ২০০৬   তথ্যসূত্র    বহিঃসংযোগ   Nobel Prize information  Nobel announcement from Stanford University  Nobel announcement from the University of Massachusetts   US Patent 6506559 Genetic inhibition by double-stranded RNA (patent)  Potent and specific genetic interference by double-stranded RNA in Caenorhabditis elegans, in Nature, via University of Massachusetts  বিষয়শ্রেণী:মার্কিন নোবেল বিজয়ী বিষয়শ্রেণী:১৯৬০-এ জন্ম বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:পর্তুগিজ বংশোদ্ভূত মার্কিন ব্যক্তি বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
সাউথ টাওয়ার (; ) একটি ৩৮-তলা,  উঁচু গগনচুম্বী ভবন যা ১৯৬২ থেকে ১৯৬৭ সালের মধ্যে ব্রাসেলস, বেলজিয়ামে নির্মাণ করা হয়। এটি বেলজিয়ামের উচ্চতম ভবন এবং ইউরোপীয় অর্থনৈতিক কমিউনিটি (EEC)-তে নির্মাণের সময় এটি উচ্চতম ছিল। ১৯৭২ সালে রেকর্ডটি প্যারিসের ট্যুর মনপারনাস ছাড়িয়ে যায়।  সাউথ টাওয়ারটি ব্রাসেলস-সাউথ রেলওয়ে স্টেশনের পাশে অবস্থিত। ভবনটির বাহ্যিক অংশ ১৯৯৫–৯৬ সালে ইউনিটাইজড গ্লাস প্যানেলের সাথে পুনর্নির্মাণ করা হয়। এখানে ডাবল গ্লাস সোলারবেল সিলভার ব্যবহার করা হয়েছিল এবং এটি প্রায় ২,৫০০ অফিস কর্মীর জন্য স্থান প্রদান করতে পারে। এটি বেলজিয়ান ফেডারেল পেনশন সার্ভিস (FPS) এর জন্য নির্মিত হয়েছে এবং এটি প্রায়শই পেনশন টাওয়ার (; ) নামেও পরিচিত।  গ্যালারি   আরো দেখুন    অ্যাস্ট্রো টাওয়ার  ফাইন্যান্স টাওয়ার  নর্থ গ্যালাক্সি টাওয়ারস  মাদু প্লাজা টাওয়ার  প্রক্সিমাস টাওয়ার  রজিয়ার টাওয়ার  ওয়ার্ল্ড ট্রেড সেন্টার (ব্রাসেলস)   তথ্যসূত্র    বহিঃসংযোগ      বিষয়শ্রেণী:উদ্ধৃতি শৈলী রক্ষণাবেক্ষণ: ইউআরএল ফিট নয় বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:গগনচুম্বী দাপ্তরিক ভবন বিষয়শ্রেণী:বেলজিয়ামের ভবন ও স্থাপনা
প্রাইড অ্যান্ড প্রেজুডিস (ইংরেজি: Pride and Prejudice) জেন অস্টেন রচিত একটি উপন্যাস। ১৭৯৬ সালে এই উপন্যাস রচনার কাজ শুরু হয়। এটি লেখিকার উপন্যাস রচনার দ্বিতীয় প্রয়াস এবং তার সেন্স অ্যান্ড সেন্সিবিলিটি, প্রাইড অ্যান্ড প্রেজুডিস, নরদ্যাঙ্গার অ্যাবে উপন্যাসত্রয়ীর অন্যতম। উপন্যাসটি প্রকাশিত হতে বারো বছরেরও বেশি সময় লেগেছিল। অস্টেন ১৭৯৭ সালেই মূল পাণ্ডুলিপিটি রচনার কাজ শেষ করে ফেলেছিলেন। এই পাণ্ডুলিপি রচনার কাজটি তিনি করেন হ্যাম্পশায়ারের স্টিভেনটনে। এখানকারঈ এক টাউন রেকটরিতে তিনি তার পিতামাতা ও ভাইবোনদের সঙ্গে বাস করতেন। অস্টিন প্রথমে উপন্যাসটির নাম দিয়েছিলেন ফার্স্ট ইম্প্রেশনস। তবে এই নামে বইটি আদৌ কোনোদিন প্রকাশিত হয়নি। বরং তিনি পাণ্ডুলিপিতে ব্যাপক সংশোধনী আনেন, তারপর পুনরায় উপন্যাসটির নতুন নামকরণ করেন এবং শেষে প্রাইড অ্যান্ড প্রেজুডিস নামে বইটি প্রকাশিত হয়। উপন্যাসটির নতুন নামকরণের ক্ষেত্রে অস্টেন সম্ভবত ফ্যানি বার্নির সিসিলিয়া উপন্যাসটির শেষ অধ্যায়ের (যার শিরোনামও "প্রাইড অ্যান্ড প্রেজুডিস", শব্দটি এখানে মোটা বড়ো হাতের হরফে তিনবার মুদ্রিত হয়েছিল) দ্বারা প্রভাবিত হয়েছিলেন বলে অনুমিত হয়।  উপন্যাসের কেন্দ্রীয় চরিত্র এলিজাবেথ বেনেট। ঊনবিংশ শতাব্দীর সূচনাভাগের ইংল্যান্ডের ভূম্যধিকারী উচ্চবিত্ত সমাজে তার আচরণ, বেড়ে ওঠা, নৈতিকতাবোধ, শিক্ষা ও বিবাহকে কেন্দ্র করে উপন্যাসের ঘটনাগুলি বিন্যস্ত। এলিজাবেথ এক মফঃস্বলবাসী ভদ্রলোকের দ্বিতীয়া কন্যা। সে লন্ডনের নিকটস্থ হার্টফোর্ডশায়ারে অবস্থিত মেরিটন নামে এক কাল্পনিক শহরে বাস করত।  উপন্যাসের পটভূমি ঊনবিংশ শতাব্দীর সূচনাকাল হলেও, এই উপন্যাসটি আধুনিক পাঠকের কাছেও সমান জনপ্রিয়। আজও সাহিত্য সমালোচকগণ এই বইটির প্রশংসা করে থাকেন। আধুনিক কালে এর জনপ্রিয়তার ফলস্রুতিতে এই উপন্যাস একাধিকবার চলচ্চিত্রায়িত ও মঞ্চায়িত হয়েছে এবং এই উপন্যাসের চরিত্র ও কেন্দ্রীয় বিষয়বস্তু অবলম্বনে একাধিক উপন্যাস ও গল্পও লিখিত হয়েছে। অদ্যাবধি সারা বিশ্বে এই উপন্যাসের প্রায় ২ কোটি সংস্করণ বিক্রি হয়েছে। বইটি বাংলা অনুবাদ করেছেন তুহিন কুমার মুখোপাধ্যায়।   পাদটীকা    বহিঃসংযোগ    Pride and Prejudice  entire novel at HolyeBooks.org    Pride and Prejudice  PDF format  Pride and Prejudice, page-by-page text.  Annotated HTML hypertext of Pride and Prejudice  Free audiobook from LibriVox  A Detailed Analysis of Pride and Prejudice by character, scene, principles of accomplishment, social evolution, etc. at Human Science  Spark Notes   বিষয়শ্রেণী:ব্রিটিশ উপন্যাস বিষয়শ্রেণী:চলচ্চিত্রে অভিযোজিত ব্রিটিশ উপন্যাস বিষয়শ্রেণী:নাটকে অভিযোজিত ব্রিটিশ উপন্যাস বিষয়শ্রেণী:কমিক্সে অভিযোজিত উপন্যাস
জন কসগ্রোভ (১৮৬৭ - ১১ আগস্ট ১৯২৫) ছিলেন একজন অস্ট্রেলীয় অভিনেতা, লেখক এবং পরিচালক, যিনি নীরব যুগে থিয়েটার এবং চলচ্চিত্রে কাজ করেছিলেন। তিনি মাঝে মাঝে ব্ল্যান্ড হোল্টের সাথে কাচ করেছেন। Shoesmith, Dennis, 'Holt, Joseph Thomas (Bland) (1851–1942)', Australian Dictionary of Biography, National Centre of Biography, Australian National University, accessed 9 September 2011.Andrew Pike and Ross Cooper, Australian Film 1900–1977: A Guide to Feature Film Production, Melbourne: Oxford University Press, 1998, 106.   তথ্যসূত্র    বহিঃসংযোগ      John Cosgrove  at National Film and Sound Archive  Some John Cosgrove Australian theatre credits at AusStage  বিষয়শ্রেণী:১৮৬৭-এ জন্ম বিষয়শ্রেণী:১৯২৫-এ মৃত্যু বিষয়শ্রেণী:অস্ট্রেলীয় চলচ্চিত্র পরিচালক বিষয়শ্রেণী:২০শ শতাব্দীর অস্ট্রেলীয় অভিনেতা
right|thumb|"জীবনী-কোষ" গ্রন্থটির প্রথম পাতা।  জীবনী-কোষ ১৮৯৪ খ্রিস্টাব্দে প্রকাশিত একটি জীবনী গ্রন্থ। এর রচয়িতা দ্বারকানাথ বসু। এ গ্রন্থে ভারতীয় পুরাণ, ইতিহাস ও সাহিত্যে উল্লিখিত নারী-পুরুষের সংক্ষিপ্ত জীবন বৃত্তান্ত উপস্থাপিত হয়েছে। এটি মূলত একটি কোষগ্রন্থ। এতে বিভিন্ন ব্যক্তিত্বের নাম বর্ণানুক্রমিকভাবে সাজানো হয়েছে। কোষগ্রন্থটি শুরু হয়েছে “অংশুমান” দিয়ে (পৃষ্ঠা-০০১)। সর্বশেষে রয়েছে “হীরণাক্ষ্য” (পৃষ্ঠা-২৯৯)। পরিশিষ্টাংশে অভারতীয় নাম সংযোজন করা হয়েছে।  এ গ্রন্থটির মূল্য নির্ধারণ করা হয়েছিল এক টাকা। গ্রন্থটির মুদ্রাকর কলিকাতা শহরের ৪ সুকিয়া স্ট্রীটে অবস্থিত গুরু প্রেস-এ শ্রীকালীপ্রসন্ন দত্ত। প্রকাশক ছিলেন ২০ নং কর্ণওয়ালিস স্ট্রীটে অবস্থিত সংস্কৃত প্রেস ডিপজিটরি। ভিতরে লিখিত ছিল “সর্ব্বস্বত্ব সুরক্ষিত”।  গ্রন্থের শুরুতে সংকলক দ্বারকানাথ বসু একটি ভূমিকায় লিখেছিলেন: “পুরাকালীন যে সকল নরনারীগণের জীবনী ইহাতে সন্নিবেশিত হইয়াছে, তাহাদের সময় নির্দ্ধারণ করা দুঃসাধ্য।”  তথ্যসূত্র   বিষয়শ্রেণী:১৮৯৪-এর বই
প্রতিদিনের বাংলাদেশ ২০২৩ সাল থেকে প্রকাশিত একটি বাংলা ভাষার দৈনিক সংবাদপত্র। রংধনু গ্রুপের উদ্যোগে ঢাকা থেকে ব্রডশিট আকারে প্রকাশিত। ‘বুক তার বাংলাদেশের হৃদয়’ পত্রিকাটির আনুষ্ঠানিক স্লোগান। মুদ্রণ ছাড়াও পত্রিকাটির অনলাইন ও মাল্টিমিডিয়া সংস্করণ আছে।  পত্রিকাটি সংবাদ ও প্রবন্ধসমূহ -জাতীয়, রাজনীতি, 'দেশজুড়ে', 'বিশ্বজুড়ে', 'বাণিজ্য', খেলা, বিনোদন, মতামত বিভাগ অনুযায়ী প্রকাশ করে।   ইতিহাস  ২০২২ সালের বড়দিনে ঢাকা থেকে প্রতিদিনের বাংলাদেশ পত্রিকাটির কর্ণধার রংধনু গ্রুপ নতুন একটি দৈনিক সংবাদপত্র প্রকাশের আনুষ্ঠানিক ঘোষণা দেয়। মুদ্রণ শুরুর আগে বাংলাদেশের অনলাইন ও মাল্টিমিডিয়া সংস্করণ চালু হয়। কাউসার আহমেদ অপুর প্রকাশনায় মুস্তাফিজ শফির সম্পাদনায় ২০২৩ সালের ৮ জানুয়রি থেকে নিয়মিত প্রকাশনা শুরু হয়। শফি ২০২৪ সালের ৩১ ডিসেম্বর পর্যন্ত পত্রিকাটির প্রধান সম্পাদক ছিলেন। ২০২৫ সাল থেকে মোরসালীন বাবলা সম্পাদকের দায়িত্ব নেন।   তথ্যসূত্র   বিষয়শ্রেণী:বাংলা ভাষার সংবাদপত্র বিষয়শ্রেণী:ঢাকার সংবাদপত্র বিষয়শ্রেণী:২০২৩-এ প্রতিষ্ঠিত প্রকাশনা বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:বাংলাদেশের সংবাদপত্র বিষয়শ্রেণী:বাংলাদেশ থেকে প্রকাশিত বাংলা ভাষার সংবাদপত্র বিষয়শ্রেণী:বাংলাদেশে প্রকাশিত দৈনিক সংবাদপত্র
চোকরি, (চকুং, চকেশান্দান পূর্বাঞ্চলীয় আন্নামী নামেও পরিচিত) চ্যাজেস্যাং নাগাফ ফেক জেলার, নাগাল্যান্ড রাজ্যে ভারতবর্ষের একটি ভাষা। নাগাল্যান্ডের সবচেয়ে গুরুত্বপূর্ণ চকরি গ্রামের চেসওয়েজুমী ও শনিযাত জেলার মণিপুরের কিছু অংশে রয়েছে। ১৯৯১ সালে, এটি আনুমানিক ছিল যে ২০,০০০ জন জাতীয়  চোকরি  ভাষী ছিল।  স্বরবিজ্ঞান + ব্যঞ্জনবর্ণ স্পর্শবর্ণLabiodental AlveolarAlveolo-palatal Palatal Velar Uvular GlottalplainlateralNasalvoiceless     voicedPlosivevoiceless       aspiratedvoicedAffricatevoiceless           aspiratedvoicedFricativevoiceless       voicedApproximantvoiceless            voiced             লিপি চোকি ভাষা লিখতে অত্যধিক পরিমাণে লাতিন লিপি ব্যবহার করা হয়।  তথ্যসূত্র  বিষয়শ্রেণী:ভারতের বিপন্ন ভাষা
সিটি হান্টার হল সুকাসা হোজো কর্তৃক লিখিত ও চিত্রিত একটি জাপানি মাঙ্গা ধারাবাহিক। ১৯৮৫ থেকে ১৯৯১ সাল পর্যন্ত জাপানের সাপ্তাহিক শৌনেন জাম্প ম্যাগাজিনে ধারাবাহিকভাবে এটি প্রকাশিত হয়। প্রকাশক প্রতিষ্ঠান শুয়েশা এগুলো ৩৫টি ট্যাঙ্কোবন খণ্ডেও প্রকাশ করে। ১৯৮৭ সালে সানরাইজ স্টুডিও এই মাঙ্গা অনুসারে টেলিভিশনে একটি অ্যানিমে ধারাবাহিক প্রকাশ করে। অ্যানিমে ধারাবাহিকটি এশিয়া এবং ইউরোপের বেশকিছু দেশে জনপ্রিয় হয়েছিল। সিটি হান্টার বিভিন্ন দেশের একাধিক অভিযোজিত মাধ্যম ও স্পিন-অফের সমন্বয়ে একটি মিডিয়া ফ্র্যাঞ্চাইজি গড়ে তুলেছে। এই ফ্র্যাঞ্চাইজিতে রয়েছে চারটি অ্যানিমে টেলিভিশন ধারাবাহিক, তিনটি বিশেষ অ্যানিমে টেলিভিশন অনুষ্ঠান, দুটি ভিডিও অ্যানিমেশন, একাধিক পূর্ণদৈর্ঘ্য অ্যানিমেটেড চলচ্চিত্র, একাধিক লাইভ-অ্যাকশন চলচ্চিত্র, ভিডিও গেম এবং একটি সরাসরি মারপিটধর্মী কোরীয় টিভি নাটক। অ্যাঞ্জেল হার্ট নামে এর একটি স্পিন-অফ মাঙ্গাও রয়েছে। (বাকি অংশ পড়ুন...)
রমেন্দ্রকুমার আচার্য চৌধুরী (১৯২২ — ৫ জুন ২০০৯) একজন বাঙালি কবি ও প্রাবন্ধিক।   জীবনী  রমেন্দ্রকুমার বাংলাদেশের, ময়মনসিংহ জেলার মুক্তাগাছা রাজবাড়ীর বিখ্যাত আচার্য চৌধুরী পরিবারে ১৯২২ সালে জন্মগ্রহণ করেন। তাঁর পিতার নাম কৃষ্ণদাস আচার্য চৌধুরী ও মাতা বিভাবতী দেবী। প্রাথমিক শিক্ষা মুক্তাগাছায় সম্পন্ন করার পরে তিনি কলকাতা আসেন। ইংরেজীতে এম.এ. পাশ করেন কলকাতা বিশ্ববিদ্যালয় থেকে। প্রথম শ্রেণিতে প্রথম হয়ে স্বর্ণপদক পান। এরপর তিনি সরকারী কলেজে অধ্যাপনার কাজে যোগ দেন। আশুতোষ কলেজ, দেশবন্ধু গার্লস কলেজ ও কৃষ্ণনগর সরকারি কলেজে অধ্যাপনা করেছেন। ১৯৬১ সালে তাঁর প্রথম কাব্যগ্রন্থ আরশিনগর প্রকাশিত হয়। ব্রহ্ম ও পুঁতির মউরি গ্রন্থটি ১৯৮৫ সালে বের হয়। এই কাব্যগ্রন্থের জন্য রমেন্দ্রকুমার ১৯৮৭ সালে রবীন্দ্র পুরস্কার পান। তিনি শেষ জীবনে নৈহাটির বাসিন্দা ছিলেন। অধ্যাপক কবি রমেন্দ্রকুমার আচার্য চৌধুরীর উল্লেখযোগ্য প্রকাশিত কাব্যগ্রন্থ গুলি হল-   আরশিনগর (১৯৬১),   ব্রহ্ম ও পুঁতির মউরি (১৯৮৫),  অলংকৃত তীর  (১৯৮৫),  পুরোহিত দর্পণ ও পোড়াজল (১৯৮৫)   তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বাঙালি কবি বিষয়শ্রেণী:রবীন্দ্র পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাঙালি লেখক